Duamutef

Duamutef er i henhold til oldtidens egyptiske religion og mytologi en av Horus’ fire sønner«The four Sons of Horus, Duamutef also Tuamutef», Reshafim og en beskyttende gud for kanopiske krukker.«Duamutef (Tuamutef, Golden Dawn, Thmoomathph)», Egyptianmyths.net. Hans brødre het Kebehsenuf, Hapy og Imset. Som oftest ble han framstilt som sønn av guden Horus den eldre og Isis. En annen myte beskriver Duamutef og hans brødre som sønner av Osiris. I henhold til denne myten ble de født fra en liljeblomst som reiste seg fra det opphavelige vann før skapelsen.

Sammen med sine søsken fungerte Duamutef som gravvoktere. De hadde ansvaret for hver sin krukke (kanope) som inneholdt deler av den dødes innvoller. Han ble assosiert med sjakalen og avbildet som en mumifisert mann med et sjakalhode. Hans egen skytsgudinne var Neith.«Duamutef: Alternate names». Arkivert den 21. november 2012 av Wayback Machine.

 Funksjon 
Sammen med sine tre brødre beskyttet Duamutef de mumifiserte indre organer til de avdøde. Hans særskilte plikt var å beskytte maven.«Duamutef, Four sons of Horus». Arkivert den 27. juni 2012 av Wayback Machine. I krig var de hyppigste årsakene til død skader i torsoen og maven, og guddommen for disse organene ble assosiert med død i krig. Navnet er forstått som patriotisk, «[Han som] tilber sin mor», i overført betydning sitt eget land.

 Framstilling 
I de eldste representasjonene ble Duamutef forestilt som et menneske inntullet i mumiebandasjer. Fra Det nye rike av og framover ble han fremstilt som et menneske med hodet til en sjakal. «Duamutef (Tuamutef, Golden Dawn, Thmoomathph)», Egyptian Myths I en del tilfeller ble hans framtoning forvekslet med eller byttet om med Kebehsenuf, og fikk da hodet til en falk mens hans bror fikk hodet til en sjakal.

Duamutef ble vanligvis avbildet på kister og på lokket til de kanopiske krukker som de indre organene ble lagret i. Mange av bildene i De dødes dom viser ham sammen med sin brødre foran Osiris på en liten liljeblomst.

 Referanser 

 Eksterne lenker 

 «The four Sons of Horus», Rashafim

Kategori:Egyptiske guder